हिंदी

Apple Inc.
Windows के लिए iTunes के लिए सॉफ़्टवेयर लाइसेंस अनुबंध

APPLE सॉफ़्टवेयर का उपयोग करने से पहले कृपया इस सॉफ़्टवेयर लाइसेंस अनुबंध (“लाइसेंस”) को सावधानीपूर्वक पढ़ें।  APPLE सॉफ़्टवेयर का उपयोग करके आप इस लाइसेंस की शर्तों से बाध्य होने के लिए सहमत होते हैं। यदि आप इस लाइसेंस की शर्तों से सहमत नहीं हैं, तो सॉफ़्टवेयर का उपयोग न करें। यदि आप इस लाइसेंस की शर्तों से सहमत नहीं हैं, तो आप धन वापसी के लिए Apple सॉफ़्टवेयर उसी स्थान पर वापस कर सकते हैं जहाँ से आपने इसे लिया था। यदि Apple सॉफ़्टवेयर इलेक्ट्रॉनिक रूप से ऐक्सेस किया गया था, तो “असहमत/अस्वीकार” पर क्लिक करें। आपकी हार्डवेयर ख़रीदारी के साथ शामिल Apple सॉफ़्टवेयर के लिए, आपको संपूर्ण हार्डवेयर/सॉफ़्टवेयर पैकेज वापस करना होगा ताकि धन वापस मिल सके। 

महत्वपूर्ण नोट : इस सॉफ़्टवेयर का उपयोग सामग्रियों को दोबारा से बनाने के लिए इस सीमा तक किया जा सकता है कि इसे केवल आपके द्वारा प्रतिलिप्याधिकार रहित सामग्रियों के लिए लाइसेंस प्राप्त है, ऐसी सामग्रियाँ जिसके आप स्वामी हैं, या ऐसी सामग्रियों के लिए अधिकृत हैं, या आपके पास इसे क़ानूनी रूप से दोबारा बनाने की अनुमति है। इस सॉफ़्टवेयर का उपयोग कंप्यूटरों के बीच संगीत फ़ाइलों को रिमोट ऐक्सेस द्वारा सुनने के लिए इस सीमा तक किया जा सकता है कि कॉपीराइट किए गए संगीत का रिमोट ऐक्सेस केवल कानूनी व्यक्तिगत उपयोग या अन्यथा कानूनी तौर पर अनुमति प्राप्त किए गए, के लिए प्रदान किया गया है। यदि आप किसी भी कॉन्टेंट की प्रति बनाने या ऐक्सेस की अनुमति देने के अपने अधिकार के बारे में अनिश्चित हैं, तो आपको अपने क़ानूनी सलाहकार से संपर्क करना चाहिए। 

१. सामान्य।
क. Apple और कोई भी तृतीय पक्ष सॉफ़्टवेयर, दस्तावेज़ीकरण और इस लाइसेंस से संलग्न कोई भी फ़ॉन्ट, जो कि डिस्क, रीड ओनली मेमोरी में हो, या किसी भी अन्य मीडिया या किसी भी अन्य स्वरूप में (समग्र रूप से “Apple सॉफ़्टवेयर”) लाइसेंस प्राप्त हैं, Apple Inc. (“Apple”) द्वारा आपको बेचे नहीं जाते हैं, केवल इस लाइसेंस की शर्तों के अंतर्गत उपयोग के लिए हैं। Apple और/या इसके लाइसेंसदाता Apple सॉफ़्टवेयर का स्वामित्व अपने पास रखते है और सभी अधिकारों को अपने पास सुरक्षित रखते हैं ,जो स्पष्ट रूप से आपको प्रदान नहीं किए गए हैं। 

ख. Apple अपने विवेकाधिकार से आपके Apple-ब्रांडेड कंप्यूटर के लिए Apple सॉफ़्टवेयर में आगामी अपग्रेड या अपडेट उपलब्ध करा सकता है। अपग्रेड या अपडेट, यदि कोई हो, आवश्यक नहीं कि सभी मौजूदा सॉफ़्टवेयर फ़ीचर या नए फ़ीचर को शामिल करे जिन्हें Apple नए या अन्य Apple-ब्रांडेड कंप्यूटर मॉडल के लिए रिलीज़ करता है। इस लाइसेंस की शर्तें Apple द्वारा प्रदान किए गए किसी भी सॉफ़्टवेयर अपग्रेड या अपडेट को नियंत्रित करेगी जो मूल Apple सॉफ़्टवेयर उत्पाद को प्रतिस्थापित करता है और / या उसका स्थानापन्न बनता है, जब ऐसा कोई अपग्रेड या अपडेट एक अलग लाइसेंस के साथ नहीं आता तब ऐसी स्थिति में उसके लाइसेंस की शर्तें उसे नियंत्रित करेगी।  

ग. Apple सॉफ़्टवेयर में मौजूद शीर्षक और बौद्धिक संपदा अधिकार तथा Apple सॉफ़्टवेयर द्वारा प्रदर्शित कोई भी सामग्री या ऐसी सामग्री जिस तक Apple सॉफ़्टवेयर के द्वारा पहुंचा गया हो वह, उस संबंधित सामग्री स्वामी की होती है। इस प्रकार की सामग्री कॉपीराइट या अन्य बौद्धिक संपदा कानून और अनुबंधों से संरक्षित होती है तथा इस प्रकार की सामग्री प्रदान करने वाले तीसरे पक्ष के उपयोग की शर्तों के अधीन हो सकती है। यह लाइसेंस न तो इस तरह के किसी भी कॉन्टेंट का उपयोग करने के अधिकारों की अनुमति देता है, न ही आपके लिए इस तरह का कॉन्टेंट निरंतर रूप से उपलब्ध कराने की गारंटी देता है।

२. अनुमति प्राप्त लाइसेंस के उपयोग और प्रतिबंध। 
क. लाइसेंस। इस लाइसेंस की शर्तों और नियमों के अनुसार :
(i) जब तक आपने नीचे अनुभाग २क(ii) में व्याख्यायित अनुसार Apple सॉफ़्टवेयर प्राप्त किया था, आपको सीमित, ग़ैर-विशिष्ट लाइसेंस आपके द्वारा ख़रीदे या नियंत्रित हरेक Apple कंप्यूटर पर Apple सॉफ़्टवेयर की एक (१) कॉपी डाउनलोड, इंस्टॉल और उपयोग करने के लिए दी गई है;

(ii) यदि आप Microsoft स्टोर से Apple सॉफ़्टवेयर प्राप्त करते हैं, तो आपको सीमित, ग़ैर-हस्तांतरणीय, ग़ैर-विशिष्ट लाइसेंस Microsoft खाते से जुड़े हरेक संगत कंप्यूटर पर Apple सॉफ़्टवेयर की एक (१) कॉपी डाउनलोड, इंस्टॉल और उपयोग करने के लिए दी गई है।

ख. उपयोग संबंधी अन्य प्रतिबंध। Apple सॉफ़्टवेयर का उपयोग सामग्रियों को दोबारा से बनाने के लिए इस सीमा तक किया जा सकता है कि इस तरह का उपयोग प्रतिलिप्याधिकार रहित सामग्रियों, ऐसी सामग्रियाँ जिसका कॉपीराइट आपके पास हो, या आप इसे दोबारा बनाने के लिए अधिकृत हो, या फिर आपके पास क़ानूनी रूप से इसे दोबारा बनाने की अनुमति तक ही सीमित है। आप नेटवर्क पर Apple सॉफ़्टवेयर वहां उपलब्ध नहीं करा सकते हैं जहां इसका उपयोग एक ही समय में एकाधिक कंप्यूटर द्वारा किया जा सकता है। आप बैकअप उद्देश्यों के लिए मशीन द्वारा पठनीय फ़ॉर्म में Apple सॉफ़्टवेयर की एक प्रतिलिपि बना सकते हैं; बशर्ते कि बैकअप प्रतिलिपि में सभी कॉपीराइट या मूल रूप से निहित अन्य स्वामित्व वाला नोटिस शामिल होने चाहिए। ऊपर वर्णित प्रतिबंधों के अतिरिक्त Apple सॉफ़्टवेयर में शामिल Apple स्वामित्व लाइब्रेरी ("Apple DLLs") को केवल Apple सॉफ़्टवेयर के साथ उपयोग करने के लिए लाइसेंस दिया गया है। यदि आप वेबकिट डेवलपर हैं, तो आप Apple DLL का उपयोग प्रासंगिक वेबकिट लाइसेंस के अनुसार वेबकिट डेवलपमेंट के लिए अपने आंतरिक व्यापार या व्यक्तिगत उपयोग के लिए कर सकते हैं<https://webkit.org/>। 

ग. रिवर्स इंजीनियरिंग निषेध। आप डिकंपाइल करना, रिवर्स इंजीनीयर, डिसअसेंबल, निम्नलिखित स्रोत कोड प्राप्त करने का प्रयास करना, डिक्रिप्ट करना, संशोधित करना या Apple सॉफ़्टवेयर या उसके किसी भाग द्वारा प्रदत्त किसी भी सेवाओं या Apple सॉफ़्टवेयर के यौगिक कार्यों का न तो निर्माण कर सकते हैं, इसकी प्रति बना सकते हैं (स्पष्ट रूप से इस लाइसेंस के अनुमति के बिना) और न ही स्वीकार कर सकते हैं या दूसरे को सक्षम बना सकते हैं, (केवल लागू होने वाले नियम या ओपन सोर्स भाग की लाइसेंस की शर्तें जो Apple सॉफ़्टवेयर के साथ शामिल की जा सकती हैं, के द्वारा सिवाय केवल एक सीमा तक किसी भी पूर्वगामी प्रतिबंध के रूप में अनुमत हैं)।

घ. VoiceOver Kit - ऑटोमैटिक अपडेट। जब आप VoiceOver Kit उपयोग कर रहे होते हैं, Apple सॉफ़्टवेयर समय समय पर Apple के साथ VoiceOver द्वारा उपयोग हुए उच्चारण नियमों के लिए अपडेट की जाँच करेगा ताकि उन बोलने वाले आइटम का निर्माण हो सके जो आप VoiceOver का चयन करने पर सुनते हैं। यदि कोई उच्चारण अपडेट उपलब्ध है, तो अपडेट ऑटोमैटिक रूप से आपके कंप्यूटर पर डाउनलोड होगा, और जब आप VoiceOver का चयन करते हैं, तो बोलने वाले आइटम के नए संस्करण का निर्माण होगा और आपके iPod पर सिंक होगा। बोलने वाले आइटम के पुराने संस्करण अब और उपलब्ध नहीं रहेंगे। ये ऑटोमैटिक अपडेट वास्तविक मीडिया कॉन्टेंट (उदाहरण, संगीत, वीडियो, पॉडकास्ट) को आपके iPod पर या आपकी iTunes लाइब्रेरी में नहीं बदलेंगे।

ड. ओपन सोर्स। Apple सॉफ़्टवेयर के कुछ भाग, Apple सॉफ़्टवेयर के साथ शामिल तृतीय पक्ष ओपन सोर्स प्रोग्राम, Apple द्वारा उसकी ओपन सोर्स वेबसाइट (https://www.opensource.apple.com/) (समग्र रूप से “ओपन सोर्स भाग”) पर उपलब्ध कराए गए हैं या कराए जा सकते हैं। आप केवल इन ओपन सोर्स भागों को संशोधित या प्रतिस्थापित कर सकते हैं; बशर्ते कि: (i) एकल कंप्यूटर पर, असंशोधित Apple सॉफ़्टवेयर के स्थान पर, निर्णायक संशोधित Apple सॉफ़्टवेयर उपयोग हो; और (ii) आप अन्यथा इस लाइसेंस की शर्तों और ओपन सोर्स भागों के उपयोग को शासित करने वाली कोई भी लागू होने वाली लाइसेंस की शर्तों का अनुपालन करते हों। Apple कोई भी अपडेट, रखरखाव, वारंटी, तकनीकी या अन्य सपोर्ट या परिणामित संशोधित Apple सॉफ़्टवेयर की सेवाओं को प्रदान करने के लिए बाध्य नहीं है।

३. हस्तांतरण। आप Apple सॉफ़्टवेयर को किराए, पट्टे, उधारी पर देने, उसकी बिक्री, उसका पुनर्वितरण या उसे सबलाइसेंस पर नहीं दे सकते हैं। Microsoft स्टोर से प्राप्त Apple सॉफ़्टवेयर अहस्तांतरणीय है। यदि आप अपना कंप्यूटर तृतीय पक्ष को बेचते हैं, तो आपको ऐसा करने से पहले अपने कंप्यूटर से Apple सॉफ़्टवेयर हटाने होंगे। Apple सॉफ़्टवेयर के लिए आप सीधे Apple से प्राप्त करते हैं (उदाहरण, डाउनलोड करेंhttps://www.apple.com/itunes/download/), हालांकि, आप एक ही बार अपने सभी लाइसेंस अधिकारों का स्थाई स्थानांतरण Apple सॉफ़्टवेयर को अन्य पक्ष को कर सकते हैं, बशर्ते कि : (क) इस हस्तांतरण में सभी Apple सॉफ्टवेयर, इसके सभी घटक भाग और यह लाइसेंस शामिल होना आवश्यक है; (ख) आप Apple सॉफ़्टवेयर की कंप्यूटर या अन्य स्टोरेज उपकरण पर संग्रहित की गई प्रतियों को आंशिक या पूर्ण रूप से नहीं रखते हैं; और (ग) Apple सॉफ़्टवेयर को प्राप्त करने वाले पक्ष ने इस लाइसेंस के नियम और शर्तें पढ़े हैं और वे उन्हें स्वीकार करने के लिए सहमत है। 

४. डेटा के उपयोग की अनुमति। 
क. निदान और उपयोग डेटा। यदि आप निदान और उपयोग संग्रहण की अनुमति देने का विकल्प चुनते हैं, तो इस बात से सहमत होते हैं कि Apple और इसकी सहायक कंपनियों और एजेंट द्वारा निदान, तकनीकी, उपयोग और संबंधित जानकारी को संग्रहित करने, रखरखाव करने, संसाधित करने और उपयोग करने का काम किया जा सकता है जिसमें विशिष्ट सिस्टम या हार्डवेयर पहचानकर्ता, आपके कंप्यूटर, सिस्टम और ऐप्लिकेशन सॉफ़्टवेयर और सहायक उपकरणों के बारे में सूचना शामिल होती है, परंतु इसी तक सीमित नहीं है, जिसे Apple के उत्पादों और सेवाओं को प्रदान करने व बेहतर करने, सॉफ़्टवेयर अपडेट के प्रावधानों को सुगम बनाने, Apple सॉफ़्टवेयर से संबंधित उत्पाद सहयोग व अन्य सेवाएँ आपको प्रदान करने (यदि कोई हैं) और इस लाइसेंस की शर्तों का अनुपालन सत्यापित करने के लिए नियमित अवधि में संग्रहित किया जाता है। जब तक यह उपरोक्त वर्णित उद्देश्यों के लिए आपको निजी रूप से न पहचाने जाने वाले स्वरूप में एकत्रित किया जाता है, तब तक Apple इस जानकारी को एकत्रित कर सकता है।

ख. लाइब्रेरी डेटा। Apple सॉफ़्टवेयर में शामिल फ़ीचर आपकी iTunes लाइब्रेरी की जानकारी पर निर्भर करते हैं। यदि आप Apple के साथ अपनी iTunes लाइब्रेरी की जानकारी शेयर करने का चयन करते हैं, तो आप Apple और इसके सहयोगियों और एजेंट द्वारा इस जानकारी को संचारित, संग्रहित, अनुरक्षित, संसाधित और उपयोग करने के लिए सहमत होते हैं, जो कि आपकी लाइब्रेरी में कलाकार, ऐल्बम और गीत नाम को सम्मिलित करके इन तक सीमित नहीं रहती है, ताकि ऐसे फ़ीचर को प्रदान किया और बेहतर बनाया जा सके। आप किसी भी समय Apple सॉफ़्टवेयर के लिए प्राथमिकताएँ में जाकर और स्टोर प्राथमिकताएँ के तहत संगत चेकबॉक्स का अचयन करके इन्हें रोकने का चयन कर सकते हैं।

ग. गोपनीयता नीति। आपकी जानकारी को हर समय Apple की गोपनीयता नीति के अनुसार व्यवहार में लाया जाएगा, जिसे यहाँ देखा जा सकता है : https://www.apple.com/legal/privacy/.

५. iTunes Store और अन्य सेवाएँ। 
क. Apple सॉफ्टवेयर द्वारा Apple के iTunes Store, Apple Music, और Apple व तृतीय पक्ष की अन्य सेवाओं और वेबसाइट (समग्र व एकल रूप से “सेवाएँ”) तक ऐक्सेस देना सक्षम किया जा सकता है। संभव है कि उक्त सेवाएँ सभी भाषाओं और सभी क्षेत्रों में उपलब्ध न हों। इन सेवाओं के उपयोग के लिए इंटरनेट और कुछ निश्चित सेवाओं के उपयोग के लिए Apple ID की आवश्यकता हो सकती है, आपको सेवा की शर्तों को स्वीकार करने की आवश्यकता हो सकती है और यह अतिरिक्त शुल्क का विषय हो सकता है।

ख. इस सॉफ़्टवेयर को Apple ID, iTunes Store खाते या iCloud खाते के साथ उपयोग करके आप उस खाते पर लागू होने वाली शर्तों और नियमों से सहमत होते हैं, जैसे कि नवीनतम Apple मीडिया सेवा की नियम व शर्तें, जिसे ऐक्सेस और रीव्यू करने के लिएhttps://www.apple.com/legal/internet-services/itunes/पर जाएँ या iCloud नियम व शर्तें देखने के लिएhttps://www.apple.com/legal/internet-services/icloud/पर जाएँ। यदि आप ऐसे खाते के लिए लागू शर्तों और नियमों से सहमत नहीं हैं, तो उस खाते से जुड़े Apple सॉफ़्टवेयर का उपयोग न करें।

ग. आप समझते हैं कि इनमें से किसी भी सेवा का उपयोग करके, आपको ऐसे कॉन्टेंट का सामना करना पड़ सकता है जो आक्रामक, अश्लील, या आपत्तिजनक हो सकता है, ऐसे कॉन्टेंट में प्रकट भाषा को पहचाना या नहीं पहचाना जा सकता है। फिर भी, आप अपनी स्वयं की जोखिम पर इस सेवा का उपयोग करने से सहमत हो रहे है और सामग्री में कुछ अपमानजनक, अशोभनीय या आपत्तिजनक मिलता है तो उसके लिए Apple जिम्मेदार नहीं होगा। कॉन्टेंट प्रकार (सम्मिलित है शैलियाँ, उप शैलियाँ और पॉडकास्ट श्रेणियाँ और उप श्रेणियाँ और समान) और वर्णन सुविधा के लिए प्रदान किए गए हैं, और आप द्वारा यह बात अभिस्वीकृत और सहमत है कि Apple इनकी सटीकता की गारंटी नहीं देता है।

घ. कुछ सेवाएँ तृतीय पक्ष (“तृतीय पक्ष की सामग्री”) से कॉन्टेंट, डेटा, जानकारी, ऐप्लिकेशन या सामग्री को प्रदर्शित, शामिल या उपलब्ध करा सकती हैं या कुछ तृतीय पक्ष की वेबसाइट की लिंक प्रदान कर सकती हैं। सेवा का उपयोग करके, आप यह स्वीकार करते हैं और सहमति देते हैं कि उक्त तृतीय पक्ष सामग्री या वेबसाइटों के कॉन्टेंट, सटीकता, संपूर्णता, सामयिकता, वैधता, कॉपीराइट कानूनों के अनुपालन, कानूनी अनुपालन, गरिमा, गुणवत्ता या किसी अन्य पहलू के निरीक्षण या मूल्याँकन के लिए Apple जिम्मेदार नहीं होता है। Apple, इसके अधिकारी, सहायक और संबद्ध कंपनियाँ किसी भी तृतीय पक्ष सेवा, तृतीय पक्ष सामग्री या वेबसाइट या किसी अन्य सामग्री, उत्पादों या तृतीय पक्ष की सेवाओं के लिए आश्वासन या अनुमोदन प्रदान नहीं करते हैं और इनके संबंध में आपके या किसी अन्य व्यक्ति के लिए इनका कोई दायित्व या जिम्मेदारी नहीं होगी। तृतीय पक्ष सामग्री और अन्य वेबसाइट के लिंक केवल आपकी सुविधा के लिए प्रदान किए जाते हैं। आप सहमत हैं कि किसी भी तृतीय पक्ष सामग्री का इस प्रकार उपयोग नहीं करेंगे कि जिससे किसी अन्य पक्ष के अधिकारों का अतिक्रमण या उल्लंघन होता हो, और आप द्वारा ऐसा उपयोग किए जाने पर Apple किसी भी रूप से उत्तरदायी नहीं है।

ङ. सेवाएँ का उपयोग करके किसी भी कॉन्टेंट को अपलोड किए जाने पर आप यह दर्शाते हैं कि आपके पास ऐसे कॉन्टेंट को अपलोड करने के सभी अधिकार या प्राधिकार हैं या फिर आपको क़ानूनी तौर इसकी अनुमति दी गई है और यह कि ऐसा कॉन्टेंट सेवाएँ पर लागू होने वाली किसी भी सेवा शर्त का उल्लंघन नहीं करता है। आप सहमत हैं कि सेवाएँ, जिनमें सम्मिलित हैं लेकिन इन तक सीमित नहीं हैं, ग्राफ़िक्स, ऑडियो क्लिप और संपादकीय कॉन्टेंट, सम्मिलित स्वामित्व कॉन्टेंट, जानकारी और सामग्री जिस पर Apple और/या इसके लाइसेंस प्रदाता का स्वामित्व है, और लागू बौद्धिक संपदा और अन्य कानून, जिनमें कॉपीराइट सम्मिलित है लेकिन इस तक सीमित नहीं है, द्वारा सुरक्षित है। आप सहमत होते हैं कि आप ऐसे स्वामित्व के अधीन आने वाले कॉन्टेंट, जानकारी या सामग्री का उपयोग, सेवा के अनुमति प्राप्त उपयोग के अलावा या अन्य किसी भी तरीक़े से नहीं करेंगे जो इस लाइसेंस की शर्तों से असंगत है या जिससे तृतीय पक्ष या Apple के किसी भी बौद्धिक संपदा अधिकारों का उल्लंघन होता है। सेवा के किसी भी भाग को किसी भी रूप या साधन के द्वारा पुनरुत्पादित नहीं किया जाएगा। आप किसी भी प्रकार से सेवा पर आधारित यौगिक कार्यों को संशोधित, किराये, पट्टे पर देने, उधार के रूप में देने, बेचने, वितरित या निर्मित न करने की सहमति प्रदान करते हैं और आप किसी भी प्रकार से किसी भी अनधिकृत तरीक़े से सेवा का दोहन नहीं करेंगे जिसमें किसी कंप्यूटर वायरस, वॉर्म, ट्रोज़न होर्स या अन्य मालवेयर को ट्रांसमिट करने के लिए या नेटवर्क क्षमता में सेंध लगाने या उसपर भार डालने के लिए सेवा का उपयोग करना शामिल होता है किंतु इन्हीं तक सीमित नहीं है। आप इसके लिए भी सहमति प्रदान करते हैं कि आप उत्पीड़न, दुर्व्यवहार, पीछा करने, धमकाने, बदनाम करने या अन्य प्रकार से किसी भी अन्य पक्ष के अधिकारों का अतिक्रमण या उल्लंघन करने के लिए सेवा का उपयोग नहीं करेंगे और यह कि आपके द्वारा ऐसे किसी भी उपयोग के लिए और सेवा का उपयोग करने पर आपको प्राप्त होने वाले किसी भी उत्पीड़क, धमकाने वाले, बदनाम करने वाले, अप्रिय, अतिक्रमण करने वाले या गैरकानूनी संदेश या ट्रांसमिशन के लिए Apple किसी भी प्रकार से जिम्मेदार नहीं होता है। 

च. इसके अलावा, सेवा और तृतीय पक्ष सामग्री, जो Apple सॉफ़्टवेयर से ऐक्सेस, प्रदर्शित या लिंक किया जा सकता है, सभी भाषाओं या सभी देशों या क्षेत्रों में उपलब्ध नहीं हैं। Apple ऐसा कोई दावा नहीं करता है कि ऐसी सेवा और तृतीय पक्ष सामग्री उचित हैं और किसी भी स्थान से इनका उपयोग किया जा सकता है। जिस सीमा तक आप ऐसी सेवा और तृतीय पक्ष सामग्री का उपयोग करना या उन्हें ऐक्सेस करने का विकल्प चुनते हैं, आप ऐसा अपनी स्वयं की पहल से करते हैं और किसी भी ऐसे लागू स्थानीय कानूनों के अनुपालन के लिए जिम्मेदार होते हैं जिनमें लागू होने वाले स्थानीय कानून और गोपनीयता व डेटा संग्रह कानून शामिल हैं परंतु इन्हीं तक सीमित नहीं हैं। Apple और उसके लाइसेंसधारक किसी भी सेवाओं पर किसी भी समय बिना सूचना के एक्सेस के अधिकार बदलना, रद्द करना, हटाना या अक्षम करना कर सकते है। किसी भी स्थिति में Apple ऐसी किसी भी सेवा तक ऐक्सेस हटाए जाने या अक्षम करने के लिए उत्तरदायी नहीं होगा। Apple किसी भी स्थिति में और बिना किसी सूचना या दायित्व के कुछ सेवाओं के उपयोग या उन तक ऐक्सेस की सीमाएँ भी लागू कर सकता है। 

६. समाप्ति। यह लाइसेंस समाप्त किए जाने तक प्रभावी रहेगा। यदि आप इस लाइसेंस की किसी भी शर्त का अनुपालन करने में विफल होते हैं, तो इस लाइसेंस के अंतर्गत आपके अधिकारों को ऑटोमैटिकली समाप्त किया जाएगा। इस लाइसेंस के स्थगन के बाद से, आपको Apple सॉफ़्टवेयर के सभी उपयोग को बंद करना चाहिए और Apple सॉफ़्टवेयर के सभी प्रतियों को पूर्ण या आंशिक रूप से समाप्त करें। ऐसे किसी भी समापन में इस लाइसेंस के अनुभाग ४, ५, ६, ७, ८, ११ और १२ अस्तित्व में रहेंगे।

७. वारंटियों का अस्वीकरण। 
क.     यदि आप एक ग्राहक हैं जो कि एक उपभोक्ता है (वह व्यक्ति जो अपने व्यापार, व्यवसाय या पेशे के अलावा Apple सॉफ़्टवेयर का उपयोग करता है), आप जिस देश में रहते हैं आपके पास वहां के क़ानूनी अधिकार होंगे जो कि निम्नलिखित सीमाओं को आप पर लागू होने से प्रतिबंधित करेंगे, और जहां ये प्रतिबंधित होंगे वे आप पर लागू नहीं होंगे। अधिकारों के बारे में अधिक जानने के लिए, आपको स्थानीय उपभोक्ता सलाह संस्था से संपर्क करना चाहिए।

ख.     आप स्पष्ट रूप से यह स्वीकार करते हैं और इस बात की सहमति देते हैं कि प्रयोज्य क़ानून द्वारा अनुमत सीमा तक, APPLE सॉफ़्टवेयर के उपयोग और APPLE सॉफ़्टवेयर के द्वारा या उससे पहुँच प्राप्त करके की गई निष्पादित सेवाओं का जोखिम पूर्ण रूप से आप पर है और संतोषजनक गुणवत्ता, निष्पादन, शुद्धता और प्रयास का पूरा जोखिम भी आप पर है।

ग.     लागू हो सकने वाले क़ानून से प्राप्त अनुमति के अनुसार अधिकतम उपयोग के लिए APPLE सॉफ़्टवेयर और सेवाओं को “जैसे है वैसे” और “जैसे उपलब्ध है वैसे” के अनुसार सभी दोष और किसी भी प्रकार के वारंटी के बिना प्रदान किया गया है, और APPLE तथा APPLE के लाइसेंसधारक (अनुभाग ५ और ६ के हेतु एकत्रित रूप से उन्हें APPLE के रूप संदर्भित किया जाएगा) इसके अनुसार जो व्यक्त होती है, ध्वनित या वैधानिक होती है ऐसी सभी वारंटियों और शर्तों को APPLE सॉफ़्टवेयर और सेवाओं के संदर्भ में अस्वीकृत करते हैं जो ध्वनित वारंटियां और/या बाजार में लाने योग्य स्थितियों, संतोषजनक गुणवत्ता, विशिष्ट हेतु के लिए अनुकूल, शुद्धता, आनंद तथा तीसरे पक्ष के अधिकारों का उल्लंघन यहां तक सीमित नहीं हैं। 

घ.     APPLE अपने APPLE सॉफ्टवेयर और सेवाओं का आपके द्वारा उपयोग किए जाने पर यह वारंटी नहीं देता है कि APPLE सॉफ्टवेयर में निहित प्रकार्य, या उसके द्वारा प्रदान या निष्पादित की जाने वाली सेवाएँ आपकी आवश्यकता के अनुरूप होंगी या यह कि APPLE सॉफ्टवेयर या सेवा का प्रचालन बाधा रहित या त्रुटि मुक्त होगा या यह कि कोई भी सेवा जारी रहेगी या उपलब्ध करवाई जाएगी या यह कि APPLE सॉफ्टवेयर या सेवा किसी भी अन्य तृतीय पक्ष सॉफ़्टवेयर, ऐप्लिकेशन या तृतीय पक्ष सेवाओं के साथ संगत रहेगी या काम करेगी या यह कि APPLE सॉफ्टवेयर या सेवाओं में दोष सुधारे जाएंगे। इस APPLE सॉफ्टवेयर को इंस्टॉल करने पर तृतीय पक्ष के सॉफ्टवेयर, एप्लिकेशन या तृतीय पक्ष की सेवाओं साथ ही APPLE उत्पादों और सेवाओं की उपलब्धता और उपयोगिता प्रभावित हो सकती है।

ङ.     आप यह भी स्वीकार करते हैं कि Apple सॉफ़्टवेयर और सेवाओं को ऐसी परिस्थितियों या पर्यावरण के उद्देश्य से नहीं बनाया गया है जहां विफलता या समय में विलंब या त्रुटियां या पुनरावृत्तियों में Apple सॉफ़्टवेयर द्वारा प्रदान की जाने वाली सामग्री या सेवाएं मृत्यु, व्यक्तिगत क्षति, या गंभीर शारीरिक या पर्यावरणीय क्षति का कारण बन सकते हैं, जिसमें बिना प्रतिबंध के नाभिकीय सुविधाएं, विमान नेविगेशन या संचार व्यवस्था, हवाई यातायात नियंत्रण, जीवन समर्थन या आयुध प्रणालियां भी शामिल हैं।

च.   APPLE या APPLE अधिकृत प्रतिनिधि द्वारा दी गई किसी भी मौखिक या लिखित जानकारी या सलाह से कोई वारंटी निर्मित नहीं होती है। Apple सॉफ़्टवेयर या सेवाओं के त्रुटिपूर्ण होने पर, आपको आवश्यक सेवाओं, मरम्मत या सुधार या पूर्ण लागत का वहन करना होगा। कुछ न्यायाधिकार अन्तर्निहित वारंटी या प्रयोज्य संवैधानिक सीमाओं या ग्राहकों के लिए लागू होने वाले संवैधानिक अधिकारों का अपवर्जन नहीं करते हैं, इसलिए उपरोक्त अपवर्जन और सीमाएं आप पर लागू नहीं हो सकती हैं।  

८. उत्तरदायित्व की मर्यादा। उस सीमा तक जहां प्रयोज्य क़ानून द्वारा निषिद्ध न हो, किसी भी स्थिति में APPLE निजी क्षति, या कोई भी प्रासंगिक, विशेष, अप्रत्यक्ष या परिणामी क्षतियों, जो भी, बिना प्रतिबंध के, लाभ में हानि के कारण नुकसान, डेटा या जानकारी का खो जाना, डेटा संचारित या प्राप्त करने में विफलता, व्यवसाय में व्यवधान या किसी भी तरह की व्यवसायिक क्षतियों, या सेवाओं के उपयोग में आपकी अयोग्यता से उत्पन्न कारणों या संबधित स्थितियों या किसी भी तृतीय पक्ष सॉफ़्टवेयर द्वारा या APPLE सॉफ़्टवेयर या सेवाओं के संयोजन के संबंध में, जैसे भी कारण हो, दायित्व के सिद्धांत के बावजूद (अनुबंध, हानि या अन्यथा) और भले ही APPLE, उससे संबंधित व्यक्ति, एजेंट या प्रमुख व्यक्ति को इन संभावित क्षतियों की सलाह दी हो, इन सबके लिए किसी तरह उत्तरदायी नहीं होगा। कुछ अधिकार क्षेत्र उत्तरदायित्व अपवर्जन या मर्यादाओं को व्यक्तिगत क्षति या संलग्न तथा परिणाम स्वरुप नुकसान के लिए अनुमति नहीं देते है, इसलिए ऐसी मर्यादाएं आप पर लागू नहीं हो सकती। किसी भी स्थिति में सभी (व्यक्तिगत क्षति की स्थितियों में प्रयोज्य क़ानून के अतिरिक्त) क्षतियों के लिए Apple का कुल दायित्व पचास डॉलर ($५०.००) की राशि से अधिक नहीं होगा। यदि उपरोक्त घोषित उपाय अपने आवश्यक प्रयोजन में विफल होते हैं, तब भी यह पूर्वगामी प्रतिबंध लागू होंगे।

९. निर्यात नियंत्रण। संयुक्त राज्य अमेरिका के अधिकृत क़ानून और वह क्षेत्राधिकार जिसके अंतर्गत Apple सॉफ़्टवेयर प्राप्त किया गया था, में दी गई अनुमति के अतिरिक्त आप Apple सॉफ़्टवेयर का उपयोग अन्यथा इसका निर्यात या इसे पुनः निर्यात नहीं कर सकते हैं। विशेष रूप से, लेकिन बिना बंधन के, Apple सॉफ़्टवेयर को (क) संयुक्त राज्य अमेरिका द्वारा प्रतिबंधित देश में या (ख) विशेष रूप से नामित राष्ट्रों की अमेरिकी ट्रेज़री विभाग की सूची या अमेरिकी वाणिज्य विभाग के खारिज व्यक्तियों या निकाय की सूची या अन्य किसी प्रतिबंधित पक्षों की सूची में निहित किसी व्यक्ति को निर्यात या पुन:निर्यात नहीं किया जा सकता है। Apple सॉफ़्टवेयर का उपयोग करके, आप दर्शाते और आश्वासित करते हैं कि आप ऐसे किसी भी देश में स्थित नहीं हैं या सूची में उपस्थित नहीं हैं। आप इस बात से भी सहमत हैं कि आप संयुक्त राज्य क़ानून द्वारा निषिद्ध किसी उद्देश्य के लिए Apple सॉफ़्टवेयर का उपयोग नहीं करेंगे, जिसमें बिना प्रतिबंध के विकास, डिज़ाइन, विनिर्माण या मिसाइलों का उत्पादन, या नाभिकीय, रासायनिक या जैविक हथियार शामिल हैं।

१०. सरकार लक्ष्य प्रयोक्ता। Apple सॉफ़्टवेयर और संबंधित प्रलेखन “वाणिज्यिक आइटम” हैं, जैसे कि यह शब्द 48 C.F.R. §2.101 में परिभाषित है जिसमें “वाणिज्यिक कंप्यूटर सॉफ़्टवेयर” और “वाणिज्यिक कंप्यूटर सॉफ़्टवेयर प्रलेखन” के अनुसार, ऐसे शब्दों का उपयोग 48 C.F.R. §12.212 या 48 C.F.R. §227.7202 में किया जाता है, इनके अनुसार प्रयोज्य है।  48 C.F.R. §12.212 या 48 C.F.R. §227.7202-1 के अनुरूप 227.7202-4 के द्वारा, जैसा प्रयोज्य है, वाणिज्यिक कंप्यूटर सॉफ़्टवेयर और व्यावसायिक कंप्यूटर सॉफ़्टवेयर प्रलेखन अमेरिका सरकार लक्ष्य प्रयोक्ता द्वारा लाइसेंस प्राप्त हैं (क) केवल वाणिज्यिक वस्तुओं के रूप में और (ख) केवल वे अधिकार जो सभी लक्षित प्रयोक्ताओं के लिए नियमों और शर्तों के अनुसार इसमें स्वीकृत हैं। अप्रकाशित-अधिकार संयुक्त अमेरिका के कॉपीराइट क़ानून के द्वारा सुरक्षित हैं।

११. नियंत्रण कानून और विच्छेदनीयता। यह लाइसेंस कैलिफ़ोर्निया राज्य के क़ानून के अनुसार शासित और अनुमानित होगा, इसके निजी अंतर्राष्ट्रीय कानून के सिवाय। वस्तुओं की अंतर्राष्ट्रीय बिक्री के अनुबंध में यह लाइसेंस संयुक्त राष्ट्र संधिपत्र द्वारा शासित नहीं होगा, जिसका प्रयोग स्पष्ट रूप से अपवर्जित है।  यदि आप इंग्लैंड में रहने वाले उपभोक्ता हैं तो यह लाइसेंस आपके निवास के क्षेत्राधिकार के कानूनों से नियंत्रित होगा। यदि किसी कारण से सक्षम अधिकारिता वाला न्यायालय किसी प्रावधान या इसके किसी अंश को अप्रवर्तनीय पाता है, तो इस लाइसेंस का शेष पूर्ण रूप से बाध्य और प्रभावी होगा।  

१२. पूर्ण अनुबंध; शासित भाषा। इस लाइसेंस में इसके अधीन लाइसेंसकृत Apple सॉफ़्टवेयर के उपयोग के बारे में पक्षों के बीच संपूर्ण अनुबंध शामिल है और यह सभी भूतपूर्व या समकालीन सहमतियों का ऐसी विषय सामग्री से संबंधित स्थानापन्न करता है, किन्हीं भी अतिरिक्त शर्तों और नियमों के अपवाद के साथ आपको स्वीकार करने की आवश्यकता है, यदि आप Apple के ऑनलाइन स्टोर के उपयोग का चयन करते हैं जो ऐसे स्टोर के आपके उपयोग और ऐसी कोई भी सेवा जो आप उस स्टोर से ख़रीदते हैं, को शासित करेगा। इस लाइसेंस में किसी भी तरह का सुधार या संशोधन तब तक बाध्यकारी नहीं होगा जब तक की यह Apple द्वारा लिखित और हस्ताक्षरित न हो। इस लाइसेंस का कोई भी अनुवाद स्थानीय आवश्यकताओं के लिए किया गया है तथा अंग्रेज़ी और ग़ैर-अंग्रेज़ी संस्करणों के बीच होने वाले विवाद की स्थिति में इस लाइसेंस का अंग्रेज़ी संस्करण शासित होगा, जो आपके क्षेत्राधिकार की सीमा में स्थानीय क़ानून द्वारा निषिद्ध नहीं होगा।

१३. तृतीय पक्ष नोटिस। 
क. Apple सॉफ़्टवेयर के कुछ भागों में तृतीय पक्ष के सॉफ़्टवेयर और अन्य कॉपीराइट वाली सामग्रियों का उपयोग किया जाता है। ऐसी सामग्रियों के लिए अभिस्वीकृतियाँ, लाइसेंसिंग की शर्तें और प्रकटीकरण Apple सॉफ़्टवेयर के इलेक्ट्रॉनिक दस्तावेज़ों में शामिल है और ऐसी सामग्रियों का आपके द्वारा किया जाने वाला उपयोग उनकी संबंधित शर्तों के अधीन होगा।

(ख) MPEG-4 का उपयोग। MPEG-4 Systems Standard के अनुसार एन्कोडिंग के लिए MPEG-4 Systems Patent Portfolio License के अंतर्गत यह उत्पाद लाइसेंस प्राप्त है, इसके अलावा एन्कोडिंग के लिए (i) भौतिक मीडिया में संग्रहित या दोहराया गया डेटा जिसका शीर्षक दर शीर्षक के आधार पर भुगतान किया है और/या (ii) शीर्षक दर शीर्षक के आधार पर भुगतान किया हुआ डेटा अंतिम उपयोगकर्ता को स्थायी संग्रहण और/या उपयोग के लिए संचारित किया है, तो राजस्व का अतिरिक्त लाइसेंस और भुगतान आवश्यक है। इस प्रकार के अतिरिक्त लाइसेंस MPEG LA, LLC से प्राप्त किए जा सकते हैं। अधिक विवरण के लिए http://www.mpegla.com देखें।

यह उत्पाद उपभोक्ता के व्यक्तिगत और गैर-वाणिज्यिक उपयोग के लिए MPEG-4 विजुअल पेटेंट पोर्टफोलियो लाइसेंस के अंतर्गत इन कार्यों हेतु लाइसेंसीकृत है (i) MPEG-4 विज़ुअल पेटेंट पोर्टफोलियो (“MPEG-4 वीडियो”) के अनुसार वीडियो एनकोडिंग करना और/या (ii) MPEG-4 वीडियो डिकोड करना जिसे व्यक्तिगत या गैर-वाणिज्यिक गतिविधि में संग्लन उपभोक्ता द्वारा इनकोड किया गया था और/या MPEG LA द्वारा लाइसेंसीकृत वीडियो प्रदाता द्वारा MPEG-4 वीडियो प्रदान करने के लिए प्राप्त किया गया था। कोई लाइसेंस अनुमत या किसी अन्य उपयोग के लिए लक्षित नहीं है। प्रोमोशनल, इंटरनेट तथा व्यापारिक इस्तेमाल से जुड़ी अतिरिक्त जानकारी और लाइसेंसिंग MPEG LA, LLC से हासिल किया जा सकता है।  http://www.mpegla.comदेखें। 

(ग) H.264/AVC सूचना। Apple सॉफ़्टवेयर में AVC एंकोडिंग और/या डिकोडिंग कार्यात्मकता शामिल होने की सीमा तक H.264/AVC के वाणिज्यिक उपयोग हेतु अतिरिक्त लाइसेंस आवश्यक होगा और निम्न प्रावधान लागू होंगे : इस उत्पाद में AVC कार्यात्मकता इनमें लाइसेंसकृत है केवल उपभोक्ता के व्यक्तिगत और गैर-वाणिज्यिक उपयोग के लिए इन कार्यों के हेतु (i) AVC मानक (“AVC वीडियो”) के अनुसार वीडियो इनकोड करना और/या (ii) AVC वीडियो डिकोड करना जिसे उपभोक्ता द्वारा व्यक्तिगत और गैर वाणिज्यिक गतिविधि में इनकोड किया गया था और/या AVC वीडियो जो उस वीडियो प्रदाता द्वारा प्राप्त किया गया था जो AVC वीडियो प्रदान करने के लिए लाइसेंसीकृत है। अन्य उपयोगों और लाइसेंस के बारे में जानकारी MPEG LA L.L.C द्वारा ली जा सकती है।  HTTP://WWW.MPEGLA.COMदेखें।

14. तृतीय पक्ष सॉफ़्टवेयर और सेवा शर्तें और नियम।
Gracenote® अंतिम उपयोगकर्ता लाइसेंस अनुबंध। 
इस ऐप्लिकेशन या डिवाइस में Gracenote, Inc. जोकि एमरीविल, कैलिफ़ोर्निया में स्थित है (“Gracenote”) के सॉफ़्टवेयर शामिल हैं।  Gracenote के सॉफ़्टवेयर (“Gracenote सॉफ़्टवेयर”) के कारण यह ऐप्लिकेशन डिस्क और/या फ़ाइल पहचान निष्पादित करने और ऑनलाइन सर्वरों या ऐम्बेडेड डेटाबेस (सामूहिक रूप से “Gracenote सर्वर”) से नाम, कलाकार, ट्रैक और शीर्षक जानकारी सहित, संगीत संबंधी जानकारी (“Gracenote डेटा”) प्राप्त करने और अन्य प्रकार्य करने में सक्षम होता है। आप Gracenote डेटा का उपयोग इस ऐप्लिकेशन या डिवाइस के केवल वांछित अंतिम उपयोगकर्ता प्रकार्यों के माध्यम से कर सकते हैं। 

आप सहमत हैं कि आप Gracenote डेटा, Gracenote सॉफ़्टवेयर और Gracenote सर्वर का उपयोग केवल अपने निजी, गैर-व्यावसायिक उपयोग के लिए करेंगे।  आप सहमत हैं कि आप Gracenote सॉफ़्टवेयर या कोई भी Gracenote डेटा किसी तृतीय पक्ष को निर्दिष्ट नहीं करेंगे, प्रति नहीं देंगे, हस्तांतरित या प्रदान नहीं करेंगे। आप सहमत हैं कि आप GRACENOTE डेटा, GRACENOTE सॉफ़्टवेयर या GRACENOTE सर्वर, का उपयोग या दोहन इस दस्तावेज़ के स्पष्ट रूप से उल्लेखित प्रावधानों के अतिरिक्त अन्य प्रकार से नहीं करेंगे। 

आप सहमत हैं कि Gracenote डेटा, Gracenote सॉफ़्टवेयर और Gracenote सर्वर को उपयोग करने का आपका गैर-विशिष्ट लाइसेंस समाप्त हो जाएगा यदि आप इन प्रतिबंधों का उल्लंघन करते हैं।  यदि आपका लाइसेंस समाप्त होता है तो आप Gracenote डेटा, Gracenote सॉफ़्टवेयर और Gracenote सर्वर के किसी भी और सभी प्रकार के उपयोग को रोकने के लिए सहमत हैं। Gracenote के पास समस्त स्वामित्व अधिकारों सहित Gracenote डेटा, Gracenote सॉफ़्टवेयर और Gracenote सर्वर के समस्त अधिकार सुरक्षित हैं।  किसी भी परिस्थिति में, आपके द्वारा प्रदान की गई किसी भी जानकारी के संबंध में आपको भुगतान करने के लिए Gracenote उत्तरदायी नहीं होगा।  आप सहमत हैं कि Gracenote, Inc. द्वारा स्वयं इसके नाम से सीधे आपके विरुद्ध इस अनुबंध के अंतर्गत इसके अधिकारों को लागू कराया जा सकता है। 

Gracenote सेवा द्वारा सांख्यिकीय उद्देश्यों से प्रश्नों की निगरानी के लिए एक विशिष्ट पहचानकर्ता का उपयोग किया जाता है।  सांयोगिक रूप से आवंटित संख्यात्मक पहचानकर्ता का उद्देश्य Gracenote सेवा को प्रश्नों की गणना करने की अनुमति देना है जबकि आपके बारे में कोई जानकारी नहीं जुटाई जाती है।  अधिक जानकारी के लिए, Gracenote सेवा के Gracenote गोपनीयता नीति का वेबपृष्ठ देखें। 

Gracenote सॉफ़्टवेयर और Gracenote डेटा के प्रत्येक आइटम का लाइसेंस आपको “जैसा है” आधार पर प्रदान किया जाता है। Gracenote द्वारा Gracenote सर्वर में Gracenote डेटा से प्राप्त किसी सूचना की सटीकता के बारे में कोई कथन या आश्वासन, स्पष्ट या निहित रूप में नहीं दिया जाता है।  Gracenote के पास Gracenote सर्वर से डेटा डिलीट करने या Gracenote के अनुसार पर्याप्त उचित कारण से डेटा श्रेणियों को बदलने का अधिकार सुरक्षित रहता है।  इसका कोई आश्वासन नहीं दिया जाता है कि Gracenote सॉफ़्टवेयर या Gracenote सर्वर त्रुटिमुक्त हैं या यह कि Gracenote सॉफ़्टवेयर या Gracenote सर्वर की कार्यप्रणाली अबाधित है। Gracenote आपको कोई उन्नत या अतिरिक्त डेटा प्रकार या श्रेणियाँ प्रदान करने के लिए बाध्य नहीं है जिसे Gracenote द्वारा भविष्य में प्रदान किया जा सकता है और वह किसी भी समय अपनी सेवाएँ रोकने के लिए स्वतंत्र है। GRACENOTE द्वारा बाजार में लाने योग्य स्थितियों, विशिष्ट हेतु के लिए अनुकूलता, स्वत्वाधिकार तथा गैर-उल्लंघन के लिए निहित आश्वासन सहित, परंतु इसी तक सीमित नहीं, कोई भी स्पष्ट या निहित वारंटी अस्वीकार की जाती है।  GRACENOTE द्वारा उन परिणामों का आश्वासन नहीं दिया जाता है जिन्हें आपके द्वारा GRACENOTE सॉफ़्टवेयर या किसी भी GRACENOTE सर्वर को उपयोग करने से प्राप्त होगा। किसी भी स्थिति में GRACENOTE किसी भी परिणामी या आकस्मिक हानियों या किसी भी लाभ के नुकसान या राजस्व की हानि के लिए उत्तरदायी नहीं होगा। 

EA1528
०७/१२/२०१७